ไมโครซอฟท์ให้คำมั่น Surface Duo ไม่ลอยแพ การันตีอัปเดต 3 ปี
Surface Duo ผลิตภัณฑ์ใหม่ของไมโครซอฟท์ ซึ่งใช้ระบบปฏิบัติการแอนดรอยด์ จะได้รับการอัปเดตต่อเนื่องอย่างน้อย 3 ปีนั่นหมายความว่า Surface Duo สมาร์ทโฟนแบบจอคู่ พับจอแล้วมีรูปร่างหน้าตาเหมือนเปิดหนังสือ ซึ่งถูกตั้งราคา 1399 ดอลลาร์สหรัฐฯ หรือประมาณ 43360 บาท จะไม่ถูกลอยแพภายในระยะเวลา 3 ปีหลังจากนี้ อย่างไรก็ดี ไมโครซอฟท์ ไม่ได้ยืนยันว่า การอัปเดตเป็นระบบปฏิบัติการแอนดรอยด์เวอร์ชันใหม่ จะช้าหรือเร็วแค่ไหน เมื่อเทียบกับการอัปเดตของสมาร์ทโฟนที่ผลิตโดยกูเกิลการประกาศดังกล่าว สอดคล้องกับคำมั่นสัญญาที่ซัมซุงมีให้กับผู้บริโภคถึงเรื่องของการอัปเดตระบบปฏิบัติการในช่วงการเปิดตัว Samsung Galaxy Note 20 ที่ผ่านมาหลังจากนี้ จึงเป็นเรื่องน่าสนใจอย่างมากเกี่ยวกับระบบปฏิบัติการแอนดรอยด์ เนื่องจากระบบปฏิบัติการหุ่นยนต์เขียวมักเจอความท้าทายในแง่ของการอัปเดตระบบปฏิบัติการที่ค่อนข้างช้า ตลอดจนถึงเรื่องการออกแพตช์รักษาความปลอดภัย (Security Patch) อยู่เสมอ ซึ่งการประกาศออกมาแบบนี้ของทั้งไมโครซอฟท์ และซัมซุง ก็น่าจะทำให้ผู้บริโภคที่ใช้สมาร์ทโฟนแอนดรอยด์เกิดความเชื่อมั่นได้พอสมควรนอกจากนี้แล้ว อาจเป็นการเพิ่มโอกาสให้ผู้ใช้สมาร์ทโฟนของแอปเปิล เปลี่ยนมาใช้แอนดรอยด์ในอนาคต เนื่องจากมีการอัปเดตที่ยาวนาน ใกล้เคียงกับไอโอเอส
Surface Duo ผลิตภัณฑ์ใหม่ของไมโครซอฟท์ ซึ่งใช้ระบบปฏิบัติการแอนดรอยด์ จะได้รับการอัปเดตต่อเนื่องอย่างน้อย 3 ปี 
ไมโครซอฟท์,Surface Duo,แอนดรอยด์,มือถือจอคู่